CELEX: 62019TA0843
Language: sk
Date: 2021-04-28 00:00:00
Title: Vec T-843/19: Rozsudok Všeobecného súdu z 28. apríla 2021 – Correia/EHSV („Verejná služba – Zamestnanci EHSV – Dočasní zamestnanci – Odmietnutie vykonať nové zaradenie – Žaloba o neplatnosť – Lehota na podanie sťažnosti – Dôkazné bremeno pri zmeškaní lehoty – Akt spôsobujúci ujmu – Prípustnosť – Rovnosť zaobchádzania – Právna istota – Žaloba o náhradu škody – Nemajetková ujma“)

21.6.2021   
            
            
               SK
            
            
               Úradný vestník Európskej únie
            
            
               C 242/32
            
         
      Rozsudok Všeobecného súdu z 28. apríla 2021 – Correia/EHSV
      (Vec T-843/19) (1)
      
      („Verejná služba - Zamestnanci EHSV - Dočasní zamestnanci - Odmietnutie vykonať nové zaradenie - Žaloba o neplatnosť - Lehota na podanie sťažnosti - Dôkazné bremeno pri zmeškaní lehoty - Akt spôsobujúci ujmu - Prípustnosť - Rovnosť zaobchádzania - Právna istota - Žaloba o náhradu škody - Nemajetková ujma“)
      (2021/C 242/43)
      Jazyk konania: francúzština
      
         Účastníci konania
      
      
         Žalobkyňa: Paula Correia (Woluwe-Saint-Étienne, Belgicko) (v zastúpení: L. Levi a M. Vandenbussche, advokáti)
      
         Žalovaný: Európsky hospodársky a sociálny výbor (EHSV) (v zastúpení: M. Pascua Mateo, X. Chamodraka a K. Gambino, splnomocnení zástupcovia, za právnej pomoci B. Wägenbaur, advokát)
      
         Predmet veci
      
      Návrh založený na článku 270 ZFEÚ, ktorým sa navrhuje jednak zrušenie rozhodnutia EHSV, ktoré bolo prijaté v deň žalobkyni neznámom a o ktorom sa žalobkyňa dozvedela 12. apríla 2019, na základe ktorého jej v rámci nového zaraďovania uskutočňovaného v roku 2019 bolo odmietnuté nové zaradenie do platovej triedy AST 7, a jednak náhrada nemajetkovej ujmy vzniknutej žalobkyni z dôvodu tohto rozhodnutia
      
         Výrok rozsudku
      
      
                  1.
               
               
                  Rozhodnutie Európskeho hospodárskeho a sociálneho výboru (EHSV), ktorým bolo pani Paule Correiovej v rámci nového zaraďovania uskutočňovaného v roku 2019 odmietnuté nové zaradenie, sa zrušuje.
               
            
                  2.
               
               
                  EHSV je povinný zaplatiť pani Correiovej sumu 2 000 eur z titulu nemajetkovej ujmy, ktorá jej vznikla.
               
            
                  3.
               
               
                  EHVS je povinný nahradiť trovy konania.
               
            
         (1)  Ú. v. EÚ C 45, 10.2.2020.